
Ақтөбе облыстық мәслихатының

Ш Е Ш І М І

Ақтөбе қаласы                             №348                      2026 жылғы 31 шілде

Облыстық мәслихаттың 2023 жылғы             9 маусымдағы №35 «Ақтөбе облысы бойынша тексеру комиссиясы» мемлекеттік мекемесінің ережесін бекіту туралы» шешіміне өзгерістер мен толықтырулар енгізу туралы
Қазақстан Республикасының 2015 жылғы 12 қарашадағы «Мемлекеттік аудит және қаржылық бақылау туралы» Заңының                     49-бабының 1-тармағына, Қазақстан Республикасы Президентінің              2011 жылғы 2 мамырдағы № 67 «Өңірлерде сыртқы мемлекеттік қаржылық бақылау органдарын жетілдіру туралы» Жарлығына, Қазақстан Республикасы Үкіметінің 2021 жылғы 1 қыркүйектегі № 590 «Мемлекеттік органдар мен олардың құрылымдық бөлімшелерінің қызметін ұйымдастырудың кейбір мәселелері туралы» қаулысына және  Республикалық бюджеттің атқарылуын бақылау жөніндегі есеп комитетінің 2015 жылғы 28 қарашадағы №11-НҚ нормативтік қаулысымен бекітілген, облыстардың, республикалық маңызы бар қалалардың, астананың тексеру комиссиялары туралы Үлгілік ережеге сәйкес, Ақтөбе облыстық мәслихаты ШЕШІМ ҚАБЫЛДАДЫ:
1. Облыстық мәслихаттың 2023 жылғы 9 маусымдағы № 35 «Ақтөбе облысы бойынша тексеру комиссиясы» мемлекеттік мекемесінің ережесін бекіту туралы» шешіміне мынадай өзгерістер мен толықтырулар енгізілсін:

12-тармақ келесідей редакцияда жазылсын:

«Тексеру комиссиясына кәсіпкерлік субъектілерімен Тексеру комиссиясының өкілеттіктері болып табылатын міндеттерді орындау тұрғысынан шарттық қатынастарға түсуге тыйым салынады.
Егер Қазақстан Республикасының заңдарымен Тексеру комиссиясына кірістер әкелетін қызметті жүзеге асыру құқығы берілсе, онда алынған кіріс, егер Қазақстан Республикасының заңнамасында өзгеше белгіленбесе, мемлекеттік бюджетке жіберіледі.»;
мынадай мазмұндағы 23-1-тармақпен толықтырылсын:

«Қазақстан Республикасының мемлекеттік қызметі туралы» Қазақстан Республикасы Заңының 67-бабының 3-тармағының төртінші бөлігіне сәйкес мемлекеттік қызметте болу мерзімі ұзартылған жағдайда Тексеру комиссиясының төрағасы және (немесе) мүшесі мәслихатқа тексеру комиссиясының қызметін бағалаудың соңғы екі жылдағы нәтижелерімен қоса, Жоғары аудиторлық палатаның ұсыным хатын береді.».

2. Осы шешім қол қойылған күнінен бастап қолданысқа енгізіледі.
        Облыстық 

мәслихаттың төрағасы                                      
              Г. СҮЙІНТАЕВА
